
Одобрявам:   ______П_________
Заличени данни на основание чл.2 от ЗЗЛД

Денка Михайлова
        За  Кмет на Община Силистра

                                                                                                                 На основание Заповед №ЗК-94 от 16.01.17г.
Д О К У М Е Н Т А Ц И Я

за обществена поръчка 

по реда на чл. 18, ал. 1, т. 1 във връзка с чл. 20, ал. 1, т. 1, б. ”б” от Закона за обществените поръчки (ЗОП), възлагана чрез „открита процедура” с предмет:
 „Избор на изпълнител за информация и комуникация по проект „Предоставяне на качествено образование, чрез модернизиране на  ПЗГ „Добруджа”, по Договор №BG16RFOP001-3.002-0014-С01 за предоставяне на безвъзмездна финансова помощ (БФП) по Оперативна програма „Региони в растеж” 2014-2020, по обособени позиции:

    Обособена позиция № 1: „Изработка на информационни и промоционални материали”. 

      Обособена позиция № 2: „Изработка на информационни брошури”.
Съгласували:

1. Ръководител на проекта,

Юлия Василева

Заличени данни на основание чл.2 от ЗЗЛД

2. Валерий Недев,

юрисконсулт
Заличени данни на основание чл.2 от ЗЗЛД

С Ъ Д Ъ Р Ж А Н И Е, в съответствие с разпоредбата на чл. 31 от ЗОП:

Раздел I. Общи условия.

Раздел II. Характеристика на обществената поръчка, вкл. техническа спецификация. 

Раздел III. Изисквания към участниците.

Раздел IV. Критерии за подбор.

Раздел V. Указания за подготовка на офертите.

Раздел VI. Указания за провеждане на процедурата.
Раздел VII. Образци на документи:
Образец  № 1 - Заявление за участие;

Образец № 2 - ЕЕДОП;

Образец № 3 - Техническо предложение;
Образец № 4 – Декларация за съгласие с клаузите на приложения проект на договор;
Образец № 5 – Декларация за срока на валидност на офертата;
Образец № 6 – Декларация за конфиденциалност на информацията, съгласно чл. 102, ал. 1 от ЗОП;
Образец № 7 - Декларация за съгласие за участие като подизпълнител във връзка с чл. 66, ал. 1 от ЗОП;

Образец № 8 - Ценово предложение.

Раздел VIII. Приложения.

Приложение № 1 - Договор – проект, отнасящ се за двете обособени позиции. 

Раздел. I. Общи условия.
1. Възложител:
Възложител на настоящата процедура за избор на изпълнител за възлагане на обществена поръчка по реда на Закона за обществените поръчки, съгласно чл. 5, ал. 2, т. 9 от ЗОП е д-р Юлиян Найденов Найденов – Кмет на Община Силистра, с административен адрес: гр. Силистра, ул. „Симеон Велики” № 33 – Община Силистра; интернет адрес: www.silistra.bg,  e-mail: mayor@silistra.bg.

2. Правно основание за провеждане на процедурата:
Възложителят обявява настоящата процедура за възлагане на основание чл. 73, ал. 1 по реда на чл. 18, ал. 1, т. 1 във връзка с чл. 20, ал. 1, т. 1, б. ”б” от Закона за обществените поръчки (ЗОП), при отчитане на прогнозната стойност на настоящата поръчка и вземайки предвид възложените от Община Силистра и предстоящите за възлагане поръчки със сходен или идентичен предмет. 

За нерегламентираните в настоящите Указания условия по провеждането на процедурата, се прилагат разпоредбите на Закона за обществените поръчки и подзаконовите нормативни актове по прилагането му, както и приложимите национални и международни нормативни актове, съобразно предмета на поръчката.

3. Обособени позиции:

Обособена позиция № 1: „Изработка на информационни и промоционални материали”. 

Обособена позиция № 2: „Изработка на информационни брошури”. 
ВАЖНО!!! Настоящата обществена поръчка, в частта по Обособена позиция № 2 „Изработка на информационни брошури е „запазена” по смисъла на чл. 12 от ЗОП и е предназначена за възлагане на специализирани предприятия или кооперации на хора с увреждания по смисъла на § 2, т. 46 от ДР на ЗОП, или на стопански субекти, чиято основна цел е социалното и професионалното интегриране на хора с увреждания или на хора в неравностойно положение по смисъла на § 2, т. 62 от ДР на ЗОП.

* В настоящата процедура за възлагане на поръчката по Обособена позиция № 2 могат да участват и други заинтересовани лица, като офертите им ще бъдат разгледани само, при условие че няма допуснати оферти на специализирани предприятия или кооперации на хора с увреждания или за стопански субекти, чиято основна цел е социалното и професионалното интегриране на хора с увреждания или на хора в неравностойно положение.

Всеки участник в процедурата за възлагане на обществената поръчка може да подава оферта за една, за няколко или за всички обособени позиции.
4. Мотиви за избора на процедурата:
Мотивът за избора на вида на процедурата се обосновава от факта, че естеството на услугата позволява достатъчно точно да се установят техническата спецификация и финансовата рамка, като не са налице условията за провеждане на състезателна процедура с договаряне или състезателен диалог, което дава възможност да се приложи реда регламентиран в чл. 20 ал. 1, т. 1, б. „б” от ЗОП. Въз основа на това, възлагането на дейността по тази поръчка се извършва по реда на „откритата процедура” по смисъла на чл. 18, ал. 1 т. 1 от ЗОП.

Раздел. II. Характеристика на обществената поръчка.

1.Основна цел:

Основната цел на услугата е популяризиране на получената финансова подкрепа от Оперативна програма „Региони в растеж” 2014 – 2020, чрез Европейския фонд за регионално развитие в съответствие с правилата на ЕС за информация и комуникация и Единния наръчник на бенефициента за прилагане на правилата за информация и комуникация 2014-2020г.Единните мерки и правила се основават на  Регламент  (ЕС) 1303 на Европейския парламент и на съвета от 17 декември 2013г. 

За постигане на максимален публичен ефект ще се организира и планира информационна кампания, включваща: визуализация, информационни събития, изработка на информационни и промоционални материали за популяризиране на проект „Предоставяне на качествено образование, чрез модернизиране на  ПЗГ „Добруджа“ по, Оперативна програма „Региони в растеж“ 2014 – 2020.

През целия период на реализиране на проекта ще бъде поставен важен акцент върху осъществяване на публичност на дейностите от проекта с цел още по-голямо популяризиране на резултатите от него и приноса на ЕС и ЕФРР чрез Оперативна програма “Региони в растеж” 2014-2020. По време на реализиране на проекта следва да бъдат спазени всички изисквания на финансиращия орган за визуализиране на финансовата подкрепа. 

2. Обект и предмет на обществената  поръчка:

Обектът на настоящата процедура е „предоставянето на услуга” по смисъла на чл. 3, ал. 1, т. 3 от ЗОП с предмет „Избор на изпълнител за информация и комуникация по проект „Предоставяне на качествено образование, чрез модернизиране на  ПЗГ „Добруджа””, по Договор №BG16RFOP001-3.002-0014-С01 за предоставяне на безвъзмездна финансова помощ по оперативна програма „Региони в растеж” 2014-2020, съфинансирана от Европейския съюз чрез Европейския фонд за регионално развитие.
При изпълнението на всички действия за осигуряване на информация и комуникация на проекта, бенефициента ще спазва техническите характеристики на Единен наръчник на бенефициента за прилагане на правилата за информация и комуникация 2014-2020г. Единният наръчник, както и всички лога и изискванията за тяхното използване, могат да бъдат изтеглени от: http://www.eufunds.bg/programen-period-2014-2020/natzionalna-komunikatzionna-strategiya.

Техническа спецификация:

Планираните дейности/техническите изисквания за изпълнение на поръчката са обособени в позиции, както следва: 
Обособена позиция № 1 

1. Изработка, доставка, монтаж и демонтаж на 1бр. – билборд: Билбордът ще бъде поставен с цел популяризиране на проекта сред широката общественост. Ще се монтира на работната площадка на обект: ПЗГ ,,Добруджа”, при стартиране на СМР по проекта. На билборда ще бъде отбелязана следната текстова и визуална информация:

· Емблемата на ЕС и упоменаването на ,, Европейски съюз”;

·  Наименование на съфинансиращия фонд;

· Общото лого за програмен период 2014-2020г., със съответното наименование на финансиращата програма;

· Общата стойност на проекта, както и размера на европейското и националното съфиннасиране, представени в български левове;

· Начална и крайна дата на изпълнение на проекта;

· Логото/емблемата/гербът на бенефициента – Община Силистра;

· Наименованието на проекта/договор, номер на договора и главна цел; 
Билбордът трябва да е с размери 4,00/3,00 м. Същият следва да бъде с едностранна визия -  пълноцветен печат върху винил с метална рамка и метална конструкция с височина – 6м.Той ще бъде отстранен не по-късно от 3 месеца след приключване на работата по проекта, като бъде заменен с постоянна обяснителна табела.
2. Изработка, доставка и монтаж на 1бр. постоянна обяснителна табела: Постоянната обяснителна табела следва да е с размери 2,00/1,00 м., материал – метал, едностранна визия -  пълноцветен печат и метална конструкция с височина 2.5м.Тя ще бъде поставена в рамките на една седмица след датата на отстраняване на билборда. На табелата ще бъде отбелязана следната текстови и визуална информация:
· Емблемата на ЕС и упоменаването на ,, Европейски съюз”;

·  Наименование на съфинансиращия фонд;

· Общото лого за програмен период 2014-2020г., със съответното наименование на финансиращата програма;

· Общата стойност на проекта, както и размера на европейското и националното съфиннасиране, представени в български левове;

· Логото/емблемата/гербът на бенефициента – Община Силистра;

· Наименованието на проекта/ договор, номер на договора  и главна цел; 

3. Изработка и доставка на 1 бр. Рол банер за популяризиране на проекта: Банерът ще се използва при различни информационни събития по повод проекта. Параметри: размер 100/200 см; пълноцветен печат върху не светещ винил (едностранно); алуминиева сглобяема стойка с две крачета в основата и клип система в горната част на рекламното пано; калъф за пренасяне. Върху банера ще бъде отбелязана следната текстова и визуална информация:
· Емблемата на ЕС;

· Изписване на фразата „Европейски съюз“;

· Общото лого за програмен период 2014-2020, със съответното наименование на финансиращата програма;

· Наименованието на проекта;

· Стойност на проекта (включително европейското и съфинансиране) в български лева.
4. Изработка и доставка на 50 бр. информационни стикери/лепенки: Във връзка с изпълнението на проекта ще бъде закупено оборудване и обзавеждане, което ще бъде разположено в двата обекта. Ще бъдат поставени стикери (лепенки) на подходящо място на повърхността на оборудването. Стикерите трябва да бъдат изработени със следните параметри: 6/4 см., от самозалепващо фолио PVC с МАТ покритие, бяла основа, едностранен пълноцветен печат със следната текстова и визуална информация:

· емблемата на ЕС;

· упоменаването на „Европейски съюз“;

· наименованието на съфинансиращия фонд;

· общото лого за програмен период 2014-2020 и номера на договора за БФП.
5. Изработка и доставка на 100 бр. комплект - тефтер с химикал: Комплектите ще се предоставят при провеждане на различни публични събития свързани с изпълнението на проекта. Комплектът трябва да е със следните технически параметри: Тефтер с бамбукови корици със спирала, 70 тонирани листа с редове, размер – 13/18 см, ластик за захващане на химикалката върху корицата и автоматичен химикал от рециклирана хартия със синьо мастило. Комплектът следва да бъде изработен от материал бамбук и рециклирана хартия с възможност за печат в цвят дърво.

 - тефтера ще съдържа следната текстови и визуална информация: 
· емблемата на ЕС, упоменаването на „Европейския съюз“, наименование на съфинансиращия фонд, общото лого за програмен период 2014-2020 със съответното наименование на финансиращата програма, наименование на проекта, адреса на Единния информационен портал. 

 - химикалите ще съдържат следната текстова и визуална информация: 

· Емблемата на ЕС, изписване на фразата „Европейски съюз“,наименованието на съфинансиращия фонд (при технологична възможност), общото лого за програмен период 2014-2020, със съответното наименование на финансиращата програма (при технологична възможност).
6. Изработка и доставка на 370 бр. комплект – тетрадка с химикал: Комплектите ще се предоставят на учениците и ще допринесат за разпространение целите на проекта като мултиплицират резултатите от него. Комплектът следва да е със следните технически параметри: Тетрадка с картонена корица със спирала, 100 страници с редове, размер-А4 и автоматичен химикал със синьо мастило, ластик за захващане на химикалката върху корицата. Комплектът трябва да бъде изработен от рециклирана хартия с възможност за печат, цвят бежов.
 - тетрадката ще съдържа следната текстови и визуална информация: 
· емблемата на ЕС, упоменаването на „Европейския съюз“, наименование на съфинансиращия фонд, общото лого за програмен период 2014-2020 със съответното наименование на финансиращата програма, наименование на проекта, адреса на Единния информационен портал. 

 - химикалите ще съдържат следната текстови и визуална информация: 

· Емблемата на ЕС, изписване на фразата „Европейски съюз“,наименованието на съфинансиращия фонд (при технологична възможност), общото лого за програмен период 2014-2020, със съответното наименование на финансиращата програма (при технологична възможност)
Обособена позиция 2 – Изработка на информационни брошури 

Изработка и доставка на 100бр. брошури за популяризиране на проекта: Информационните брошури ще се разпространяват на пресконференциите и по време на други прояви, като целта е да достигнат до максимален брой посетители, за да се постигне по-широка публичност на проекта, както и да се съдейства за постигане популярност на постигнатите резултати с финансовата помощ на ЕС и ЕФРР.

Информационните брошури следва да са със следните технически параметри: Формат А4, хартия 130гр/м.кв., гланц, двустранно пълноцветен печат. Брошурите ще бъдат изработени в два тиража – в начало на проекта и в края на проекта и ще съдържат информация за финансирането на проекта, етапите на осъществяването му, резултатите от него и всички останали задължителни компоненти(емблемата на ЕС, упоменаването на „Европейския съюз“, наименование на съфинансиращия фонд, общото лого за програмен период 2014-2020 със съответното наименование на финансиращата програма, наименование на проекта, адреса на Единния информационен портал). 
3. Очаквани  резултати:
С изпълнението на поръчката се очаква да бъдат осигурени:
· Билборд  - 1бр.; 

· Постоянна обяснителна табела - 1 бр.; 

· Банер - 1 бр.;

· Информационни брошури - 100;

· Комплект тефтер и химикал 100 бр.;

· Комплект тетрадка и химикал – 370бр.

· Информационни стикери  - 50 бр.

4. Място и срок за изпълнение:

Място на изпълнение – гр. Силистра, община Силистра. 
Срокът за изпълнение на услугите, свързани с планираните събития и изпълнение на дейностите за всяка от обособените позиции е до 10 (десет) календарни дни след писмена заявка от страна на Възложителя, като съдържанието и дизайнът (графичен) на материалите (продуктите) се предоставя предварително на Възложителя за одобрение.

Монтажът на билборда и обяснителната табела се извършва от Изпълнителя на определено от Възложителя място – ПЗГ „Добруджа”, ул. „Тутракан”, гр. Силистра.
5. Критерий за възлагане:

На основание чл. 70, ал. 1 от ЗОП обществената поръчка за всяка от обособените позиции се възлага въз основа на икономически най-изгодната оферта. Икономически най-изгодната оферта се определя въз основа на критерия за възлагане „най-ниска цена“, на основание чл. 70, ал. 2, т. 1 от ЗОП. 

Критерият „най-ниска цена” представлява най-ниската цена в лева без ДДС, предложена за изпълнение предмета на обществената поръчка за съответната обособена позиция. 

В случай, че постъпят две или повече еднакви като стойност ценови предложения, класирането ще се извърши след публичен жребий.
6. Финансиране на обществената поръчка. Финансова рамка и начин на плащане:

Финансирането на настоящата процедура се осъществява със средства от  проект „Предоставяне на качествено образование, чрез модернизиране на ПЗГ „Добруджа””, по Договор №BG16RFOP001-3.002-0014-С01 за предоставяне на безвъзмездна финансова помощ по Оперативна програма „Региони в растеж” 2014-2020, съфинансирана от Европейския съюз, чрез Европейския фонд за регионално развитие.
Максималният финансов ресурс е в размер на 10 655,00 лв. (десет хиляди шестстотин петдесет и пет лева) без включен ДДС, като прогнозните стойности за съответните позиции са:
Обособена позиция № 1 – 10 255,00 лв. (десет хиляди двеста петдесет и пет лева) без включен ДДС. 

Обособена позиция № 2 – 400,00 лв. (четиристотин лева) без включен ДДС.

В предлаганата цена, участниците следва да включат всички присъщи и необходими разходи, свързани с качественото и срочно изпълнение на поръчката.
Ценови предложения, които превишават максимално допустимия финансов ресурс ще бъдат приети, като неотговарящи на предварително обявените условия на Възложителя, което ще доведе до отстраняване  от участие в процедурата.

Всички плащания по договора за обществената поръчка за всяка от обособените позиции, ще се извършват в съответствие с условията в проекта на договор. 

Раздел. III. Изисквания към участниците.

1. Общи изисквания:

1.1. В откритата процедура за възлагане на настоящата обществена поръчка има право да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, съгласно законодателството на държавата, в която то  е установено и отговаря на изискванията на ЗОП, Правилника за прилагане на Закона за обществените поръчки (ППЗОП) и поставените такива от Възложителя.
1.2. В случай, че участникът участва като обединение (или консорциум), което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

· правата и задълженията на участниците в обединението;

· разпределението на отговорността между членовете на обединението; 

· дейностите, които ще изпълнява всеки член на обединението;

Не се допускат промени в състава на обединението след крайният срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение/консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.

Лице, което участва в обединение не може: 
· да представя самостоятелна оферта, 

· да участва в друго обединение - участник в процедурата; 

· да дава съгласие и да фигурира като подизпълнител в офертата на друг участник. 

1.3. Всеки участник в процедурата за възлагане на обществена поръчка има право да представи само една оферта.

1.4. В процедура за възлагане на обществена поръчка едно физическо или юридическо лице може да участва само в едно обединение.

1.5. Свързани лица по смисъла на § 2, т.45 от ДР на ЗОП не могат да бъдат самостоятелни участници в една и съща процедура.

1.6.При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1.7.Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2-4 от ЗОП.
1.8. Когато определеният изпълнител е обединение, което не е юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Забележка: На основание чл. 10, ал.2 от ЗОП, Възложителят не предвижда изискване за създаване на юридическо лице, когато участникът, определен за изпълнител е обединение на физически и/или юридически лица.

1.9. В настоящата процедура, по обособена позиция № 2,  могат да участват лица, при условие, че най-малко 30 на сто от списъчния им състав е хора с увреждания или такива в неравностойно положение. Лицата следва да са регистрирани като специализирани предприятия или кооперации на хора с увреждания най-малко 3 /три/ години преди датата на откриване на настоящата процедура за възлагане на обществената поръчка.

1.10. Участник, който е специализирано предприятие или кооперация на хора с увреждания, може да участва в обществената поръчка за Обособена позиция № 2 при условие, че може да изпълни 80 на сто от нейния предмет със собствено производство и ресурс (машини, съоръжения и човешки ресурс) по смисъла на чл. 12, ал. 6 от ЗОП. При определяне на ресурса по предходното изречение участниците следва да съобразят изискванията на чл. 80, ал. 3 и ал. 4 от ППЗОП. При невъзможност за самостоятелно изпълнение в посочения обем, участникът може да ползва подизпълнители или да се позовава на ресурсите на трети лица при условие, че и те са специализирани предприятия или кооперации на хора с увреждания.

1.11. При възлагане на обособена позиция № 2, участниците – специализирани предприятия или кооперации на хора с увреждания, следва да отговарят на условията за лично състояние и критерии за подбор, въведени от възложителя.

2. Изисквания към личното състояние на участниците:
Възложителят отстранява от участие в процедура за възлагане на обществена поръчка участник, когато:

2.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.4. е налице неравнопоставеност в случаите по чл. 44, ал. 5 от ЗОП;

2.5. е установено, че:


а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.7. е налице конфликт на интереси, който не може да бъде отстранен.

2.8. Основанията по т. 2.1, 2.2 и 2.7 се отнасят за лицата, които представляват участника, лицата, които са  членове на управителни и надзорни органи и за други лица, които имат правомощия да упражняват контрол при вземането на решения от тези органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза-при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
2.9. На основание чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици /ЗИФОДРЮПДРKТЛТДС/: на дружествата, регистрирани в юрисдикции с преференциален данъчен режим, и на контролираните от тях лица се забранява пряко и/или косвено участие в процедура по обществени поръчки, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

В Част III., Раздел „Г“ на Единния европейски документ за обществени поръчки  (ЕЕДОП) следва да се предостави информация за липсата на основанията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

2.10. Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 54, ал. 1 от ЗОП, в 7-дневен срок от настъпването им.

2.11. Не се отстранява от участие в процедура за възлагане на обществена поръчка кандидат или участник, за когото са налице обстоятелствата по  т. 2.3, когато:

2.11.1 се налага да се защитят особено важни държавни или обществени интереси;

2.11.2 размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.

2.12. Отстранява се от участие в процедура за възлагане на обществена поръчка и участник - обединение от физически и/или юридически лица за чийто член на обединението е налице някое от основанията за отстраняване по т.2.1 – 2.7.

2.13. Основанията за отстраняване се прилагат до изтичане на следните срокове:

· пет години от влизането в сила на присъдата - по отношение на обстоятелства по т. 2.1, и т.2.2, освен ако в присъдата е посочен друг срок;

· три години от датата на настъпване на обстоятелствата по т. 2.5, буква "а" и т.2. 6, освен ако в акта, с който е установено обстоятелството, е посочен друг срок.

2.14. Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

3. Документи удостоверяващи липсата на основанията за отстраняване от процедурата:
3.1. за обстоятелствата по чл. 54, ал. 1, т. 1 от ЗОП – свидетелство за съдимост;

3.2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

3.3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда;

* Когато в удостоверението по т. 3.2 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

* Когато участникът, избран за изпълнител, е чуждестранно лице, той представя съответният документ по т. 3.1, т.3.2 и т.3.3, издаден от компетентен орган, съгласно законодателството на държавата, в която участникът е установен.

В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

4. Документи за доказване на предприетите мерки за надеждност, когато е приложимо:
4.1. Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: 

4.1.1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

4.1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

4.1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4.2 Като доказателства за надеждността на участника се представят следните документи:

По отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

По отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

* Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

* Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.
5. Подизпълнители:
5.1 Участниците посочват подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения:
5.1.1 участникът посочва в офертата си предложените подизпълнители, вида на работите, които ще извършват, и дела на тяхното участие;

5.1.2 участникът представя документи, с които доказва спазването на изискванията за подбор на всеки от тях съобразно вида и дела на тяхното участие;

5.1.3 участникът уведомява възложителя за всяка промяна, настъпила по време на изпълнение на договора за обществена поръчка за подизпълнителите.

5.2 За подизпълнителите следва да не са налице основания за отстраняване от процедурата.

5.3 Възложителят изисква замяна на подизпълнител, който не отговаря на съответните критерии за подбор.

Независимо от възможността за използване на подизпълнители отговорността за изпълнение на договора за обществена поръчка е на изпълнителя!

5.4 След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

5.5 Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

5.5.1 за новия подизпълнител не са налице основанията за отстраняване в процедурата;

5.5.2 новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

5.6 При замяна или включване на подизпълнител изпълнителят представя на възложителя всички документи, които доказват изпълнението на горепосочените условия.

6. Използване на капацитета на трети лица:
6.1 Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

6.2 По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

6.3 Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

6.4 Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

6.5 Възложителят изисква от участника да замени посоченото от него трето лице, ако то не отговаря на съответните критерии за подбор.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал .2-4 от ЗОП.

8. Деклариране на лично състояние и съответствие с критериите за подбор

Указание за подготовка на ЕЕДОП:

1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1. 

Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата. 

Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.  

3. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП. 

В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

4. Лицата по чл. 54, ал. 2 и чл. 55, ал. 3 ЗОП са: 

4.1 лицата, които представляват участника или кандидата; 
4.2 лицата, които са членове на управителни и надзорни органи на участника или кандидата; 
4.3 други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

5. Лицата по т. 4.1 и 4.2 са, както следва:

5.1. при събирателно дружество – лицата по чл. 84, ал. 1 и чл. 89, ал. 1 от Търговския закон;

5.2. при командитно дружество – неограничено отговорните съдружници по чл. 105 от Търговския закон;

5.3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

5.4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5.5. при командитно дружество с акции – лицата по чл. 256 във връзка с чл. 244, ал. 1 от Търговския закон;

5.6. при едноличен търговец – физическото лице – търговец;

5.7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

5.8. в случаите по т. 5.1 – 5.7 – и прокуристите, когато има такива; 

5.9. в останалите случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

6. В случаите т. 5.8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

7. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. 

8. В случаите по т. 7, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

9. Участник, който е специализирано предприятие или кооперация на хора с увреждания, посочва в ЕЕДОП в Част II, Раздел „А“, номера под който е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава-членка на Европейския съюз.

10. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя

11. Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

* На основание чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

* Съгласно чл. 67, ал. 6 от ЗОП, преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Раздел IV. Критерии за подбор.

С посочените по-долу критерии за подбор Възложителят е определил минималните изисквания за допустимост на участниците в процедурата с цел установяване на възможността им за изпълнение на поръчката.
1. Технически и професионални способности:

1.1. През последните 3 (три) години, считано от датата на подаване на офертата, участниците следва да са изпълнили минимум една дейност с предмет и обем, идентичен или сходен с предмета на настоящата поръчка (обособената позиция). 

* Изискването е еднакво за двете обособени позиции. Под ”дейности с идентичен или сходен предмет” следва да се разбира: 
За обособена позиция № 1: услуга свързана с "изработване на информационни и промоционални материали (изделия) - табели, билбордове, банери и/или рекламни пана, тефтери и/или бележници, тетрадки, химикали и/или моливи и др. материали”.
        За обособена позиция № 2: услуга свързана с "печатане на печатни материали – брошури, дипляни, листовки, бюлетини и др.,”.

 Под „изпълнена дейност" се разбира такава, която е приключила в горепосочения три годишен период, считано от датата, определена като крайна за получаване на офертите.

* Изискуемата информация относно горепосоченото изискване за технически и професионални способности, участникът попълва Част IV: Критерии за подбор, раздел В: Технически и професионални способности, т.1б от ЕЕДОП съгласно описаното в нея .

1.2 В случаите по чл. 67, ал. 5 и 6 ЗОП за доказване на горепосоченото изискване участниците представят: Списък на услугите, които са идентични или сходни с предмета на обществената поръчка (обособената позиция), с посочване на стойностите, датите и получателите, заедно с доказателство за извършената услуга.

Раздел. V. Указания за подготовка на офертата. 

1. Подготовка на офертата:

1.1. Участниците трябва да проучат всички указания и условия за участие, посочени в документите към документацията за обществената поръчка. Отговорността за правилното разучаване на документацията за участие се носи единствено от тях.

1.2. При изготвяне на офертата всеки участник трябва да се придържа точно към условията, обявени от възложителя и представените образци.

1.3. Всеки участник в процедурата има право да представи само една оферта.

1.4. Не се предвижда възможност за представяне на варианти в офертите.

1.5. Офертата се изготвя на хартиен носител на български език. Всички приложени документи на чужд език следва да са придружени с превод на български език.
1.6. Всеки участник в настоящата процедура има право да представя оферта за една, за няколко или за всички обособени позиции.
1.7. Свързани лица не могат да бъдат самостоятелни участници в една и съща процедура.
1.8. При представяне на копия на изискуеми документи, същите следва да бъдат заверени с текст „Вярно с оригинала” - подписани от лицето, извършило заверката и подпечатани от участника. 

1.9. Офертата се подписва от лицето, представляващо Участника или от надлежно упълномощено лице или лица, като в офертата се прилага пълномощното от представляващия дружеството.

2. Срок на валидност на офертата:

Срокът на валидност на офертите е времето, през което участниците са обвързани с условията на представените от тях оферти.
* Срокът на валидност на офертите се определя на 6 (шест) месеца, считано от датата, посочена в Обявлението като краен срок за  получаване на офертите. 

3.Съдържание на офертата:

Документите, свързани с участието в процедурата се представят в запечатана непрозрачна опаковка.

Всяка опаковка включва документите по чл. 39, ал. 2 и  ал. 3, т. 1 от ППЗОП, опис на представените документи и отделен запечатан непрозрачен плик с надпис „Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП .

Когато участник подава оферта за повече от една обособена позиция, в опаковката по чл. 47, ал. 2 от ППЗОП, за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис "Предлагани ценови параметри", с посочване на позицията, за която се отнасят.

* Възложителят допуска представяне на едно заявление за участие, т.к критериите за подбор по отделните обособени позиции са еднакви.

Съдържание на опаковката:

I. Опис на представените документи, съдържащи се в офертата - изготвя се от участника;

II. Заявление за участие - по Образец №1, включващо следните документи:

1. Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – по Образец № 2.

2. Документи за доказване на предприетите мерки за надеждност, когато е приложимо.

3. Документ, от който да е видно правното основание за създаване на обединението (когато е приложимо)  - заверено от участника копие.

III. Оферта, включваща:

1. Техническо предложение - по Образец № 3, съдържащо:

1.1. Документ за упълномощаване, когато лицето, което подава офертата, не е законният представител на участника – оригинал или нотариално заверено копие;

1.2. Предложение за изпълнение на поръчката в съответствие с техническата спецификация - Раздел II от настоящата документация и изискванията на Възложителя;

1.3 Декларация за съгласие с клаузите на приложения проект на договор по Образец № 4;

1.4 Декларация за срока на валидност на офертата по Образец № 5;

1.5 Декларация за конфиденциалност на информацията, съгласно  чл. 102, ал. 1 от ЗОП, подписана от участника /ако е приложимо/ - по Образец № 6. 

Забележка: Декларацията не е задължителна част от офертата, като същата се представя по преценка на всеки участник и при наличие на основания за това. 

1.6 Декларация за съгласие за участие като подизпълнител във връзка с чл. 66, ал. 1 от ЗОП- по Образец № 7.

2. Запечатан непрозрачен Плик с надпис "Предлагани ценови параметри", съдържащ:

2.1. „Ценово предложение”- по Образец № 8. 
„Ценовото предложение” се представя в оригинал, пописано и подпечатано от представляващия участника или упълномощено лице.

* Извън плика с надпис "Предлагани ценови параметри" не трябва да е посочена никаква информация относно цената или части от нея.

* Участници, които по какъвто и да е начин са включили някъде в офертата си извън плика "Предлагани ценови параметри " елементи, свързани с предлаганата цена (или части от нея), ще бъдат отстранени от участие в процедурата.

Забележка: Ценовото предложение се подписва от представляващия участника (изрично упълномощено от него лице) или представляващия обединението, съгласно Споразумението за създаване на обединение.
        В предлаганата цена за изпълнение следва да бъдат включени всички необходими и присъщи разходи (вкл. цена за монтаж и демонтаж за дейностите по обособена позиция №1) за  точното, пълно, качествено и срочно изпълнение на видовете дейности, предмет на поръчката във вид и обем съответстващ на изискванията на възложителя.
Предложените единични цени следва да са с не повече от два знака след десетичната запетая.

При несъответствие между цифровата и изписаната с думи цена ще се взема предвид изписаната с думи.

Участникът е единствено отговорен за евентуално допуснати грешки или пропуски в изчисленията на предложените от него цени.

Раздел VI. Указания за провеждане на процедурата.

1. Достъп до документацията за обществената поръчка

Възложителя предоставят неограничен, пълен, безплатен и пряк достъп чрез електронни средства до документацията за обществената поръчка от датата на публикуване на обявата в Регистъра на обществените поръчки.
Пълен достъп до настоящата документацията е предоставен на официалната интернет страница на община Силистра - http://poruchki.silistra.bg/index.php?id=365.
В „Профил на купувача“ възложителят ще публикува и всички съобщения до участниците, както и разяснения по документацията за участие. 
Съгласно чл. 42, ал. 7 от ЗОП с публикуването на документите на профила на купувача се приема, че заинтересованите лица и участниците са уведомени относно отразените в тях обстоятелства, освен в случаите, когато участника се счита за уведомен от момента на получаване на съобщението.

Обменът на информация по повод и във връзка с настоящата обществена поръчка, е в писмен вид и може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Документи, с изключение на решенията по чл. 22, ал. 1, т. 3-10 от ЗОП, във връзка с провеждането на настоящата обществена поръчка, изпратени по факс или електронен път, се приемат за редовно връчени, ако са изпратени на посочения от участника номер на факс или електронен адрес, удостоверено с потвърждение или автоматично генерирано съобщение.

При разминаване на записите на отделните документи за валидни се считат записите в документа с по-висок приоритет, като приоритета на документите са в следната последователност: 

 Обявление за обществената поръчка; 

 Документация 

 Проект на договор 

Независимо от посоченото в настоящата документация, по отношение на всички въпроси, свързани с възлагането на настоящата обществената поръчка основен приоритет имат разпоредбите на ЗОП и ППЗОП. 

3.Промяна на обявените условия:

Възложителят може да направи промени в обявлението и/или документацията на обществена поръчка по собствена инициатива или по искане на заинтересовано лице, направено в срок до 10 дни от публикуване на обявлението за обществена поръчка в РОП. Обявлението за изменение или допълнителна информация и решението, с което то се одобрява, се изпращат за публикуване в срок до 14 дни от публикуването в РОП на обявлението, с което се открива процедурата. 
Когато се удължава срокът за подаване на оферти, се взема предвид времето, необходимо за отразяване на разясненията или промените при подготовка на офертите.
3. Искане и предоставяне на разяснения по условията на процедурата: 

Лицата могат да поискат писмено от Възложителя разяснения по решението, обявлението, документацията за обществената поръчка до 10 дни, преди изтичане на срока за получаване на офертите.

Възложителят предоставя разясненията в срок до 4 дни от получаване на искането, но не по – късно от 6 дни преди срока за получаване на оферти, като в тях не се посочва лицето, направило запитването. Възложителят не предоставя разяснения, ако искането е постъпило след посочения срок.

Разясненията се предоставят чрез публикуване на Профила на купувача.

4. Представяне на офертата:

Офертата, систематизирана съобразно посочените по-горе изисквания, се представя на български език в запечатана, непрозрачна опаковка от участника или от упълномощено от него лице – лично или чрез пощенска или друга куриерска услуга с препоръчана пратка с обратна разписка на адрес:

гр.Силистра, обл.Силистра, Община Силистра, ул.”Симеон Велики” №33;

За участие в открита процедура с предмет:
„Избор на изпълнител за информация и комуникация по проект „Предоставяне на качествено образование, чрез модернизиране на  ПЗГ „Добруджа””, по Договор №BG16RFOP001-3.002-0014-С01 за предоставяне на безвъзмездна финансова помощ по Оперативна програма „Региони в растеж” 2014-2020 по обособена/и позиция/и”……………………………………………………………………………………”.

Върху опаковката участникът посочва:

- наименованието на участника, вкл. участниците в обединението (когато е приложимо);

- адрес за кореспонденция, телефон и по възможност – факс и електронен адрес;

- наименованието на обществената поръчка и обособените позиции за които участника подава оферта.
Всеки участник следва да осигури своевременното получаване на офертата от Възложителя в срок до датата и часа, посочени в Обявлението на поръчката.

Възложителят не носи отговорност за получаване на оферти в случай, че се използва друг начин за представяне, различен от посочения. 

До изтичане на срока за получаване на оферти, всеки участник може да промени, допълни или оттегли офертата си. 

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

5. Приемане/ връщане на оферти:
При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър. 

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. 
Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра на Възложителя. В този случай не се допуска приемане на оферти от лица, които не са включени в списъка. Получените офертите се предават на председателя на комисията, за което се съставя протокол с данните от Регистъра на постъпилите оферти. Протоколът се подписва от предаващото лице и от председателя на комисията.

6. Разглеждане и оценка на офертите:

Постъпилите оферти се отварят на в часа, датата и мястото посочени в Обявлението на поръчката. Заседанието е публично и на него могат да присъстват участниците в процедурата или техни упълномощени представители, както и представители на средствата за масово осведомяване.
Разглеждането на офертите се осъществява от комисия, назначена от Възложителя. Решенията на Комисията се вземат с обикновено мнозинство. Когато член на Комисията е против взетото решение, той подписва протокола с особено мнение и писмено излага мотивите си.
Дейността на комисията протича при спазване на относимите към процедурата нормативни изисквания на ЗОП и Раздел VII  и VIII от ППЗОП. 

7. Приключване работата на комисията

Комисията изготвя доклад за резултатите от работата си.
Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

Докладът на комисията се подписва от всички членове и се предава на възложителя заедно с цялата документация.

8. Приемане работата на комисията

В 10-дневен срок от получаването на доклада възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите по т. 1;

2. нарушението, което трябва да се отстрани в случаите по т. 2.

Комисията представя на възложителя нов доклад, който съдържа резултатите от преразглеждането на действията й.

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.
9. Сключване на договор

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. изпълни задължението по чл. 67, ал. 6 от ЗОП;

2. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

* Документите се представят и за подизпълнителите и третите лица, ако има такива.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по т. 1, 2 или

3. не докаже, че не са налице основания за отстраняване от процедурата.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1 и 2 от ЗОП и са наложени от обстоятелства, настъпили по време или след провеждане на процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в случай, че определеният за изпълнител е единственият заинтересован участник.

За всички неуредени въпроси в настоящите указания относно подготовката на офертите и провеждането на процедурата се прилагат разпоредбите на ЗОП и ППЗОП.

10. Обжалване:

На обжалване пред Комисията за защита на конкуренцията подлежи всяко решение на Възложителя на процедурата за възлагане на обществена поръчка, относно неговата законосъобразност, включително за наличие на дискриминационни икономически, финансови, технически или квалификационни изисквания в обявлението, документацията или всеки други документ, свързан с процедурата. 

На обжалване подлежат и действия или бездействия на възложителя, с които се възпрепятства достъпът или участието на лица в процедурата. 

Жалбата се подава едновременно до Комисията за защита на конкуренцията и до Възложителя, чието решение, действие или бездействие се обжалва, в сроковете посочени в чл.197 от ЗОП.
Раздел VII. Образци на документи.

Раздел  VIII. Приложения.
Приложение № 1 - Договор – проект, отнасящ се за двете обособени позиции.
Този документ е създаден в рамките на проект „Предоставяне на качествено образование, чрез модернизиране на ПЗГ „Добруджа”, с Договор №BG16RFOP001-3.002-0014-С01, който се осъществява с финансовата подкрепа на Оперативна програма „Региони в растеж” 2014–2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Силистра и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020.

